riziko otehotnenia
Dobrý deň, počas ovulácie som mala chránený sex s partnerom, kde ejakulát skončil mimo mňa, avšak druhé kolo prebehlo bez prezervatíva, kde partner tak isto neejakuloval, 1.krát som do 2h užila Apreg, 2.krát som nechcela v rovnakom cykle užiť ďalší, je veľká šanca, že môžem otehotieť?
Dobrý deň,
ďakujeme za Vašu otázku.
Na základe vami uvedených informácií nie je možné vyhodnotiť riziko otehotnenia, pretože nechránený pohlavný styk môže viesť k otehotneniu (najmä v období ovulácie).
Núdzová antikoncepcia obsahuje liečivo nazývané levonorgestrel a patrí medzi tzv. postkoitálne antikoncepcie, ktoré sa užívajú po nechránenom pohlavnom styku alebo vtedy, ak zlyhala zvyčajná antikoncepčná metóda. Tableta môže zabrániť otehotneniu iba ak sa užije v priebehu 72 hodín (najlepšie však do 12 hodín) po nechránenom pohlavnom styku. Postkoitálna antikoncepcia je príležitostnou metódou určenou na núdzové použitie. V žiadnom prípade nenahrádza pravidelné antikoncepčné metódy. Opakované podávanie počas jedného menštruačného cyklu sa neodporúča vzhľadom na možnosť narušenia cyklu a častý výskyt nežiadúcich účinkov. Po užití postkoitálnej antikoncepcie sa odporúča používať lokálnu bariérovú metódu kontracepcie (napr. kondóm, vaginálny pesar, spermicídy, cervikálny pesar) až do začiatku nasledujúceho menštruačného krvácania.
Ak máte nechránený pohlavný styk po užití Apreg, nezabráni vám otehotnieť.
Ak máte podozrenie či môžete byť tehotná, odporúčam Vám spraviť si
tehotenský test
. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Na trhu sú však dostupné aj tehotenské testy s vysokou cistlivosťou, ktoré je možné vykonať najskôr 5 dní pred očakávanou menštruáciou, pričom presnosť výsledku sa pohybuje okolo 65%. Ďalšou možnosťou je navštíviť vášho gynekológa, ktorý vám spraví potrebné vyšetrenia a s určitosťou tehotenstvo potvrdí/vylúči.
Prajem všetko dobré.
S pozdravom
Mgr. Emma Halás Haluščíková